

**Arbeidsprogram**

**202**

**4**



**Innledning.**

Visjonen til NJFF, «Jakt og fiskeglede til alle – for alltid», er den overordnede idé for våre planer, programmer og kommunikasjon.

Landsmøtet i NJFF har vedtatt et handlingsprogram for 2022–2027. Handlingsprogrammet gjelder for hele organisasjonen, og er å se som den ytre ramme for organisasjonens virksomhet.

Arbeidsprogrammet vedtas årlig av årsmøtet og er verktøy for planlegging i NJFF, regionalt.

**Strategiske målområder og hovedmål**

**Utøvelse av jakt, fiske og annet friluftsliv.**

* Vårt tradisjonsrike høstingsbaserte friluftsliv skal være tilpasset samfunnsutviklingen og ha bred allmenn anerkjennelse.
* Allmennheten skal ha god tilgang på jakt og fiske og annet friluftsliv.
* Naturgrunnlaget skal være godt ivaretatt gjennom bærekraftig bruk og god forvaltning, slik at det produseres høstbare overskudd av vilt og fisk.
* NJFF skal ta et tydelig miljøansvar.

**Organisasjonen**

* NJFF skal være en sterk og synlig organisasjon som ivaretar medlemmenes interesser.
* Jegere og fiskere skal ha god kunnskap om og respekt for vilt, fisk og regelverk.
* NJFF skal ha attraktive medlemstilbud til jegere, fiskere og andre friluftsinteresserte.



**Arbeid 2024**

**Medlemsvekst**

* Utvikle og implementere kampanjer for å rekruttere nye medlemmer og sikre medlemsvekst. Vi er i gang med å gjennomføre pilotprosjekt i skolen ved innføring av valgfag sportskyting.
* Utvikle en mer enhetlig struktur på aktiviteter og tilbud.
* Økt synlighet, kjennskap til NJFF og tilbud i urbane områder.
* Regionslaget skal være behjelpelige og bistå lokallagene i organisering og tilrettelegging for praktisk jaktopplæring (introjakter m.m.) til nye jegere, slik at flere blir aktive jegere etter bestått jegerprøve
* Gi gode tilbud til personer med innvandrerbakgrunn ved å tilrettelegge for tiltak og aktiviteter som fører til økt deltagelse i et høstingsbasert friluftsliv.

**Kommunikasjon og markedsføring**

* Utvikle og styrke NJFF som en attraktiv medlemsorganisasjon gjennom å:
* Bruke njff.no som organisasjonens primære kommunikasjonskanal.
* Styrke det kommunikasjonsfaglige kunnskapsnivået i organisasjonen med f.eks portalkurs osv
* Posisjonere NJFF som en ledende aktør for å fremme vill mat.
* Følge opp den politiske kommunikasjonen mot fylkesting og kommunestyrer.

**Kvinner**

* Styrke kvinnenettverket i organisasjonen og skape møteplasser for kvinnekontaktene.
* Synliggjøre gode kvinnelige rollemodeller.
* Bygge opp kvinnelige talspersoner for promotering av NJFFs arbeid.
* Rekruttere flere kvinnelige instruktører og tillitsvalgte.

**Barn og ungdom**

* Jobbe for å opprette et nettverk for ungdomsledere i organisasjonen.
* Tilby opplæring til tillitsvalgte som jobber med barn og unge.
* Synliggjøre bredden i barne- og ungdomsarbeidet.
* Regionslaget skal være behjelpelige og bistå lokallagene i organisering og tilrettelegging for jakt- og fiskeskoler, jaktskytterskoler og leirtilbud.
* Synliggjøre gode rollemodeller.

**Organisasjon**

* Arbeide aktivt for å være kommunikasjonsleddet mellom sentraladministrasjon og lokallag.
* Arbeide for en god organisasjonskultur og skape miljøer som er åpne og inkluderende for alle på alle nivåer.
* Forberede og gjennomføre landsmøtet.
* Øke bruken av organisasjonens standardiserte administrative verktøy.

**Opplæringsvirksomhet**

* Arbeide for å opprette kursaktiviteten samt benytte digitalt opplæringsverktøy
* Videreføre opplæringstilbudene i samarbeid med Studieforbundet natur og miljø.
* Videreutvikle opplæringsaktivitetene sammen med Jakt- og Fiskesenteret.

**Allmennhetens adgang til jakt og fiske**

* Sikre allmennhetens tilgang til jakt og fiske ved å:
* Støtte og hjelpe lokalforeninger ved behov.
* Følge opp prosessen rundt arbeidet med at Statskog skal forvalte jakt og fiske på eiendommene til Opplysningsvesentes Fond (OVF).

**Jakt og viltforvaltning**

* Bidra til en kunnskapsbasert viltforvaltning,
* Videreføre arbeidet for sikker og human jaktutøvelse.
* Følge opp sakene rundt villrein og deres leveområder.
* Følge opp videre arbeid med å bekjempe skrantesyken (CWD), samt prosess med reetablering av villrein i Nordfjella sone 1.
* Arbeide for en rovviltforvaltning i tråd med organisasjonens vedtak.
* Arbeide for et bedre samarbeid med aktuelle myndigheter knyttet til forvaltningen av kystsel.

**Fiske og fiskeforvaltning**

* Stimulere til økt sportsfiskeinteresse i samfunnet gjennom:
* gode sportsfisketilbud til barn og ungdom
* synlighet og opplæring på fiskesiden gjennom sosiale medier, med mål om å nå unge og fiskeinteresserte
* å øke oppmerksomheten rundt innlandsfiske
* å videreføre engasjementet innenfor marint fiske
* å følge opp konkurransevirksomheten med særlig fokus på rekruttering
* Jobbe for å styrke samarbeidet på fiskesiden mellom organisasjonsleddene.
* Påvirke myndighetene for å sikre en videreføring av et allsidig sportsfiske, herunder sikre allmenhetens tilgang.
* Bistå i arbeidet for å sikre bærekraftig forvaltning av våre ville laksefisker.

**Jaktskyting / våpen**

* Bistå lokalforeningene i arbeidet med å skape gode rammer for:
* jakt og konkurranseskyting.
* gjennomføring av konkurransevirksomheten og annen skyteaktivitet.
* Stimulere til variert og realistisk jegertrening i lokalforeningene, herunder aktiv bruk av villsvinbaner/bevegelig mål og skytesimulator.
* Jobbe for et godt samarbeid mellom sentralledd, regionlag og lokalforeninger i forbindelse med skytebanesaker, herunder tilgang til baner.

**Jakthund**

* Fortsette engasjementet innenfor ettersøksvirksomheten.
* Ha en intensjon om å opprettholde instruktør-, aversjons-, ettersøks- og dressurkurs.

**Miljø og energipolitikk**

* Synliggjøre NJFFs miljøengasjement.
* Videreføre engasjementet for å ivareta leveområder for vilt og fisk, herunder sikre rammeverk for en framtidsrettet arealforvaltning.
* Følge opp NJFFs energipolitiske engasjement.
* Synliggjøre negative effekter ved spredning av fremmede arter i norsk natur.

**Administrasjon**

* Arbeide for forenkling av administrative prosesser.
* Sikre god personalpolitikk i hele organisasjonen.
* Legge til rette for en transparent, sunn og balansert økonomi med gode rutiner.
* Forvalte organisasjonens eiendommer og anlegg med god drift.